recursal/SuperWikiNEXT-32B huggingface dataset:
**ওম প্রকাশ মেহরা** ভারতীয় বিমান বাহিনীর একজন উচ্চপদস্থ বৈমানিক ছিলেন। তার পদবী ছিলো এয়ার চীফ মার্শাল। তিনি সত্তরের দশকে ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেছিলেন। ১৯৬৮ সালে তাকে পরম বিশিষ্ট সেবা ম্যাডেল (পিভিএসএম) পুরস্কারে ভূষিত করা হয় এবং বিমান বাহিনী প্রধানের দায়িত্ব শেষ হওয়ার পরের বছর (১৯৭৭ সালে) তিনি পদ্মবিভূষণ পদক পান। ১৯৮০ সাল থেকে ১৯৮২ সাল পর্যন্ত তিনি মহারাষ্ট্র প্রদেশের এবং ১৯৮৫ থেকে ১৯৮৭ পর্যন্ত রাজাস্থানের গভর্নর ছিলেন। তার পত্নীর নাম সত্য এবং তিনি তিন পুত্র (সুনীল, অমিতাভ এবং রাহুল) এবং এক কন্যা (পারভীন) এর জনক।

পূর্ব জীবন
----------

বর্তমান পাকিস্তানের লাহোরে জন্মগ্রহণ করেন ওম, তার জন্ম তারিখঃ ১৯ জানুয়ারী ১৯১৯। তিনি লাহোরেই স্যাকরেড হার্ট কনভেন্টে পড়ালেখা শুরু করেন। ১৯৩৩ সালে তিনি সেন্ট্রাল মডেল স্কুল লাহোর থেকে বের হয়ে গভর্নমেন্ট কলেজ ইউনিভার্সিটি লাহোরে পড়াশোনা শুরু করেন এবং ১৯৪০ সালে পাঞ্জাব বিশ্ববিদ্যালয় (লাহোর) থেকে তিনি ইতিহাসে স্নাতকোত্তর ডিগ্রি অর্জন করেন।

বিমান বাহিনীতে ওম
-----------------

ওম মাঝে মধ্যেই লাহোরের 'নর্দান ইন্ডিয়া ফ্লাইং ক্লাব' এ বিমান উড্ডয়ন করতেন, তিনি রাজকীয় ভারতীয় বিমান বাহিনীতে নির্বাচিত হয়ে যান এবং ১৯৪০ সালের ৩০ নভেম্বর পাইলট অফিসার পদে বিমান বাহিনীতে কমিশনপ্রাপ্ত হন।

কমিশন পেয়ে এবং আনুষঙ্গিক অন্যান্য প্রশিক্ষণ শেষে তিনি ১ নং স্কোয়াড্রনে নিয়োগপ্রাপ্ত হন ১৯৪১ সালের আগস্ট মাসে।

ভারতের স্বাধীনতা লাভের মাসে (১৯৪৭ সালে) তিনি উইং কমান্ডার পদবীতে উত্তীর্ণ হন এবং যোধপুরের এলিমেন্টারী ফ্লাইং ট্রেনিং স্কুলের অধিনায়ক হন।

১৯৬৩ সালের আগস্টে তাকে এয়ার ভাইস মার্শাল পদে পদোন্নতি দেওয়া হয় এবং তিনি বিমান বাহিনী সদর দপ্তরে প্রধান রক্ষণাবেক্ষণ কর্মকর্তা হিসেবে নিয়োগ পান এবং পাক-ভারত যুদ্ধ ১৯৬৫ এর সময় তিনি এই পদে ছিলেন। ১৯৬৮ সালের জানুয়ারীতে তাকে পিভিএসএম পদক দেওয়া হয় এবং দু'মাস পরেই তিনি এয়ার মার্শাল পদে উন্নীত হন। শীঘ্রই তাকে উপবিমানবাহিনীপ্রধানের পদে নিয়োগ দেওয়া হয়। ১৯৭১ সালের শুরুর দিকে তাকে হিন্দুস্তান বিমান নির্মাণ শিল্পের অধিনায়ক করা হয়। ১৯৭৩ সালের ১৫ জানুয়ারী এয়ার চীফ মার্শাল প্রতাপ চন্দ্র লাল অবসর প্রস্তুতিমূলক ছুটিতে গমন করলে ওমকে এয়ার চীফ মার্শাল বানিয়ে বিমান বাহিনী প্রধান করা হয়।

১৯৭৬ এর ৩১শে জানুয়ারী ওম প্রকাশ মেহরা এয়ার চীফ মার্শাল ঋষিকেশ মূলগাভকরকে বিমান বাহিনী প্রধানের দায়িত্ব বুঝিয়ে দিয়ে তার ৩৫ বছরের সামরিক জীবনের ইতি টানেন।

তথ্যসূত্র
---------

1. ↑  ভি ভি গিরি
2. ↑  ইন্দিরা গান্ধী
3. 1 2  "Hon'ble Air Chief Marshal O. P. Mehra"। *Governor of Mahrashtra*। ২০১৪-০৮-১৯ তারিখে মূল থেকে আর্কাইভ করা। সংগ্রহের তারিখ ২০১৪-০৮-১৬।
4. ↑  "PU to honour its oldest alumni, former Air Chief Marshal O P Mehra of 1938 batch"। *Indian Express*। সংগ্রহের তারিখ ২০১৪-০৮-১৬।
5. ↑  "Indian Air Force Gallantry & Service Awards Register"। *Bharat Rakshak*। সংগ্রহের তারিখ ২০১৪-০৮-১৬।
6. ↑  "Indian Air Force :: Chiefs of Air Staff Profile"। Bharat Rakshak। ২০১৪-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৪-০৮-১৬।
7. ↑  "Ex-Chiefs Gallery"। Indian Air Force। ২০১৪-০৪-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৮-১৬।
**লাল মাথাওয়ালা শকুন** বা **এশীয় রাজ শকুন** (ইংরেজি: Red-headed Vulture; বৈজ্ঞানিক নাম: *Sarcogyps* *calvus*) *ভারতীয় কালো শকুন* বা *পন্ডিচেরী শকুন* নামে পরিচিত এক ধরনের শকুনবিশেষ। নতুন বিশ্বে বসবাসরত রাজ শকুন এবং কালো শকুন প্রজাতির সাথে এশীয় রাজ শকুনের কোন সম্পর্ক নেই।

এ প্রজাতিটি প্রাচীন বিশ্বের শকুন নামে পরিচিত যা মূলতঃ ভারতীয় উপমহাদেশের বাংলাদেশ, ভারত, পাকিস্তান, ভুটান, নেপাল, দক্ষিণ-পূর্ব এশিয়ার কম্বোডিয়া, চীন, লাওস, মালয়েশিয়া, বার্মা, থাইল্যান্ড, ভিয়েতনামে দেখা যায়। এর কোন উপ-প্রজাতি নেই।

বিবরণ
-----

এ প্রজাতির শকুনের আকৃতি মাঝারি মানের। এর দৈর্ঘ্য ৭৬ থেকে ৮৬ সেমি (৩০ থেকে ৩৪ ইঞ্চি), ওজন ৩.৫–৬.৩ কেজি (৭.৭–১৩.৯ পা) এবং পাখার দৈর্ঘ্য প্রায় ১.৯৯–২.৬ মি (৬.৫–৮.৫ ফু)। প্রাপ্তবয়স্ক এশীয় রাজ শকুনের ন্যাড়া আকৃতির মাথা সুষ্পষ্টভাবে ঘন লাল থেকে কমলা রঙের দৃশ্যমান। এটির দেহের পালকে ধূসর রঙের সাথে কাল রঙের সংমিশ্রণ ঘটেছে। লিঙ্গভেদে এ প্রজাতির শকুনে চোখের রঙে ভিন্নতা দেখা দেয়। পুরুষজাতীয় এশীয় রাজ শকুনের কর্ণিয়া সাদাটে এবং স্ত্রী শকুনের ঘন বাদামী বর্ণের হয়ে থাকে।

আবাসস্থল
--------

জাকালো মুখশ্রীর অধিকারী এ প্রজাতির শকুনটি ঐতিহাসিকভাবে সাংখ্যিকতার বিচারে সমৃদ্ধ ছিল। ভারত উপমহাদেশ এবং দক্ষিণ-পূর্ব এশিয়ার দেশ হিসেবে ভারত থেকে সিঙ্গাপুরে বিস্তৃত পর্যায়ে ছড়িয়ে-ছিটিয়ে ছিল। কিন্তু বর্তমানে এশীয় রাজ শকুন মূলতঃ ভারতের উত্তরাংশে দৃশ্যমান। সচরাচর দেশের সর্বত্র দেখা গেলেও অর্ধ-মরুভূমি এলাকায়ও এদের দেখা মেলে। এছাড়াও, পর্ণমোচী বনাঞ্চল, পাহাড়-পর্বতসহ নদীর উপত্যকার গাছপালাসমূহে দেখা যায়। সাধারণতঃ সমুদ্র পৃষ্ঠ থেকে ৩০০০ মিটার উঁচুতে এরা বাস করে।

প্রজনন
------

উঁচু গাছের ডালে পাতা দিয়ে বাসা বানায় এবং একটি মাত্র ডিম পাড়ে। ৪৫ দিনে ডিম ফোটে।

তথ্যসূত্র
---------

1. ↑  BirdLife International (২০১২)। "*Sarcogyps calvus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Ali, S. (1993). The Book of Indian Birds. Bombay: Bombay Natural History Society. আইএসবিএন ০-১৯-৫৬৩৭৩১-৩.
3. ↑  WWF- Red-headed Vulture  ওয়েব্যাক মেশিনে আর্কাইভকৃত ২০ এপ্রিল ২০১১ তারিখে (2011).
4. ↑  *Raptors of the World* by Ferguson-Lees, Christie, Franklin, Mead & Burton. Houghton Mifflin (2001), আইএসবিএন ০-৬১৮-১২৭৬২-৩
5. ↑  Naoroji, Rishad (2006). Birds of Prey of the indian subcontinent. pp. 282–287.
6. ↑  Ferguson-Lees, James; David A. Christie (2001-09-17). Raptors of the world. Houghton Mifflin Harcourt. pp. 443–444. আইএসবিএন ৯৭৮-০-৬১৮-১২৭৬২-৭.

বহিঃসংযোগ
---------

* Vulture Territory Facts and Characteristics: Pondicherry Vulture
* BirdLife Species Factsheet.  ওয়েব্যাক মেশিনে আর্কাইভকৃত ২ জানুয়ারি ২০০৯ তারিখে
**এরিমি** একটি গ্রাম, যা সাইপ্রাসের লিমাসল জেলায় আংশিকভাবে এবং আংশিকভাবে ব্রিটিশ বৈদেশিক অঞ্চল আকরোতিরি এবং ধেকেলিয়াতে অবস্থিত । ২০০১ সালের আদম শুমারি অনুসারে এর জনসংখ্যা ১,৪৩২ জন। সম্প্রতি "অ্যাফ্রোডাইট গার্ডেন" নামে একটি জেলা যোগ করায় এর আকার বৃদ্ধি পেয়েছে, মূলত ব্রিটিশ বংশোদ্ভূত প্রবাসীদের জন্য এই নতুন অঞ্চলটি গড়ে তোলা হয়েছে।

এরিমির নিকটে হ'ল কলোসি গ্রাম, যেখানে কোলোসির দুর্গটি পাওয়া যায়।

সাইপ্রাস ওয়াইন যাদুঘর
----------------------

সাইপ্রাস মদের যাদুঘরটি এরিমি গ্রামের পাহাড়ের দিকে যাওয়া ওয়াইন রুটের চৌমাথায় এবং লিমাসল এবং পাফোসের মধ্যবর্তী পুরাতন রাস্তায় অবস্থিত। []

সাইপ্রাস ওয়াইন যাদুঘর, ঐতিহ্যবাহী এবং সমসাময়িক পদ্ধতি ব্যবহার করে কীভাবে সাইপ্রাস ওয়াইন শতাব্দী পেরিয়ে তার ঐতিহাসিক যাত্রা অব্যাহত রেখেছে তা উপস্থাপন করে। প্রাচীন জার এবং ফুলদানি, মধ্যযুগীয় মদ্যপান জাহাজ, আনাস্তাসিয়া গাইয়ের ব্যক্তিগত সংগ্রহ, পুরানো নথি এবং যন্ত্রপাতিতে দেখা যায় অতীতে কীভাবে ওয়াইন তৈরি হত, সংরক্ষণ করা হত এবং উপভোগ করা হত তা তুলে ধরে। ফটোগ্রাফিক ব্যাকড্রপস এবং অডিওভিজুয়াল সরঞ্জামগুলি থেকে শুরু করে উৎপাদন পর্যন্ত ওয়াইন তৈরির সমস্ত দিক প্রাণবন্ত করে ফুটিয়ে তোলা হয়েছে এই জাদুঘরে।

তথ্যসূত্র
---------

1. ↑  *Statistical Service of the Republic of Cyprus*, 2001 Population Census. MS Excel document.
**ওমদুরমান** **ইসলামি বিশ্ববিদ্যালয়** (ওআইইউ) সুদানের ওমদুরমানে অবস্থিত একটি বিশ্ববিদ্যালয়। প্রায় ৮০০ ফেডডান (৩,৩৬০,০০০ বর্গ মিটার) এলাকার উপর বিশ্ববিদ্যালয়টি নির্মিত হয়েছে।

বিশ্ববিদ্যালয়টি প্রাথমিকভাবে ইসলামী পড়াশোনার জন্য নির্মাণ করা হয়। তবে পরবর্তীতে বিশ্ববিদ্যালয়টি প্রকৌশল, কৃষি ও চিকিৎসাবিদ্যার মত অন্যান্য ক্ষেত্রগুলোও শিক্ষা কার্যক্রমের অন্তর্ভুক্ত করেছে। ওমদুরমান ইসলামিক বিশ্ববিদ্যালয়টি*ইসলামিক ওয়ার্ল্ড ইউনিভার্সিটি অফ ফেডারেশনের* সদস্য।

ইতিহাস
------

ওমদুরমান ইসলামিক বিশ্ববিদ্যালয়কে ওমদুরমান বৈজ্ঞানিক ইনস্টিটিউটও বলা হয়। আধুনিক সুদানে প্রতিষ্ঠিত প্রথম বেসরকারী বৈজ্ঞানিক ইনস্টিটিউটটি হল ওমদুরমান বৈজ্ঞানিক ইনস্টিটিউট। সুদানের অনেক পণ্ডিত ও বিশিষ্ট ব্যক্তি এই বিশ্ববিদ্যালয় থেকে স্নাতক ডিগ্রি অর্জন করেছেন।

সুদানের পণ্ডিতরা উপনিবেশিক সরকারকে ওমদুরমান বৈজ্ঞানিক ইনস্টিটিউট প্রতিষ্ঠার জন্য অনুরোধ করেছিলেন। ১৯১২ সালে বিদেশী শিক্ষার অংশ হিসাবে ইনস্টিটিউটটি প্রতিষ্ঠা করা হয়। আল-আজহারের ব্যবস্থাপনায় ইনস্টিটিউটটি সুদানের নিয়মিত ধর্মীয় শিক্ষার প্রতিষ্ঠান হিসাবে গড়ে ওঠে।

বিংশ শতাব্দীর ষাটের দশকের মাঝামাঝি সময়ে এই বৈজ্ঞানিক প্রতিষ্ঠানটি উন্নীত হয়। পরবর্তীকালে ১৯৬৫ সালে ওমদুরমান ইসলামিক বিশ্ববিদ্যালয়ে পরিণত হয়।

অনুষদ
-----

* ওষুধ ও স্বাস্থ্য বিজ্ঞান অনুষদ
* বিজ্ঞান ও প্রযুক্তি অনুষদ
* প্রকৌশল বিজ্ঞান অনুষদ
* কৃষি অনুষদ
* ফার্মেসী অনুষদ
* শরিয়া ও আইন অনুষদ
* চিকিৎসা গবেষণাগার বিজ্ঞান অনুষদ
* অর্থনীতি অনুষদ
* যোগাযোগমাধ্যম অনুষদ
* শিক্ষা অনুষদ
* কম্পিউটার এবং তথ্য প্রযুক্তি অনুষদ

খেলাধুলার সুবিধা
----------------

* স্টে ডি ওমদুরমান

তথ্যসূত্র
---------

1. ↑  "Sudanese higher education"। Ministry of Higher Education & Scientific Research। ২০১৬-১১-২৯ তারিখে মূল থেকে আর্কাইভ করা। সংগ্রহের তারিখ ২০১১-০৯-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Member Universities"। Federation of the Universities of the Islamic World। ২০১১-০৯-৩০ তারিখে মূল থেকে আর্কাইভ করা। সংগ্রহের তারিখ ২০১১-০৯-১৭।

বহিঃসংযোগ
---------

* প্রাতিষ্ঠানিক ওয়েবসাইট
**এস. এ. মালেক** (১৯৩৬-৬ ডিসেম্বর ২০২২) ছিলেন একজন বাংলাদেশী চিকিৎসক, রাজনীতিবিদ এবং ফরিদপুর-১ আসনের সাবেক সংসদ সদস্য।

কর্মজীবন
--------

মালেক ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালে বাংলাদেশ আওয়ামী লীগের প্রার্থী হিসাবে ফরিদপুর-১ থেকে সংসদ সদস্য নির্বাচিত হন। ১৯৯৬ থেকে ২০০১ সাল পর্যন্ত তিনি প্রধানমন্ত্রী শেখ হাসিনার রাজনৈতিক উপদেষ্টার দায়িত্ব পালন করেছিলেন। তিনি বঙ্গবন্ধু পরিষদের সাধারণ সম্পাদক ছিলেন।

পারিবারিক জীবন ও মৃত্যু
-----------------------

তার স্ত্রীর নাম সুলতানা নাসিমা বানু। তাদের চার সন্তান হয় (দুই ছেলে, দুই মেয়ে)।

এস. এ. মালেক ২০২২ সালের ৬ ডিসেম্বর ঢাকার বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে মৃত্যুবরণ করেন।

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "ডা. এস এ মালেক আর নেই"। *কালের কণ্ঠ*। ৭ ডিসেম্বর ২০২২। সংগ্রহের তারিখ ৬ ডিসেম্বর ২০২২।
***কন্নড় প্রভা*** কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং *দ্য নিউ ইন্ডিয়ান এক্সপ্রেস* গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।

ইতিহাস
------

১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে। []

রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।

সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ *কর্ণাটক মিডিয়া একাডেমি অ্যাওয়ার্ড* জিতেছেন। []

ভগিনী প্রকাশনা
--------------

* *দ্য নিউ ইন্ডিয়ান এক্সপ্রেস*, একটি ভারতীয় ইংরেজি ভাষার ব্রডশিট দৈনিক পত্রিকা
* *সখী*, একটি পাক্ষিক কন্নড় ভাষার মহিলা ম্যাগাজিন

আরো দেখুন
---------

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতের সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

তথ্যসূত্র
---------

1. ↑  "Today Kannada Prabha Paper"। । ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  `|ওয়েবসাইট=` এ বহিঃসংযোগ দেয়া (সাহায্য)
2. ↑  "Sakhi"। sakhiexpress.epapr.in। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।

বহিঃসংযোগ
---------

* কন্নড় প্রভা ই-পেপার
**ওমর খৈয়াম** হল চন্দ্রের প্রভাবের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে অনেক দূরে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (যুদ্ধের) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়।

এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত দিয়ে ঢাকা।ভেতরের মেঝেটির বাকি অংশ এই গর্তের পশ্চিমে বাইরের রিমের সাথে সংযুক্ত, একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়।

ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ব্যবধান রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ।

পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)।

তথ্যসূত্র
---------

তথ্য বিবরণী
**শেখ আবদুল খালিক** পাকিস্তানের অন্যতম মিষ্টান্ন ও হালুয়া বেকারি। এই বেকারির ইতিহাস ১৬ শতকের গোড়ার দিকে পারস্যের সাথে জড়িত। বাবরের পুত্র মুঘল সম্রাট হুমায়ুন পারস্যে নির্বাসনে থাকার পর ১৫৫৫ সালে উত্তর ভারত আক্রমণ করে তার সিংহাসন পুনরুদ্ধার করেন। নিজের সিংহাসন ফিরে পাওয়ার পর তিনি হালুয়া প্রস্তুতকারীদের ভারতে আসার জন্য আমন্ত্রণ জানান। তাই এস আবদুল খালিকের পূর্বপুরুষরা মুঘলদের জন্য রাজকীয় হালুয়া প্রস্তুতকারক হয়ে ওঠেন ও ১৮৩৫ সাল পর্যন্ত এটাই তারা করতেন। ১৮৩৫ সালে আবদুল গফুর জনসাধারণের সাথে তার খাবার ভাগ করে নেওয়ার অনুমতি পান ও ভারতের চাঁদনী চকের ঘন্টা ঘর এলাকায় একটি দোকান খোলেন।

স্বাধীনতার সময় দুই বিখ্যাত মিষ্টি নির্মাতা আব্দুল খালিক ও আব্দুল হান্নান করাচিতে চলে আসেন। ১৯৪৭ সালে করাচির মূল নগরীর সদরে তারা একটি দোকান খোলেন। এটি করাচিতে চারটি শাখার একটি চেইন শপে বিস্তৃত হয়েছিল।

তথ্যসূত্র
---------

1. ↑  "S Abdul Khaliq: 500-year-old mithai brand struggling to expand"। *The Express Tribune*। ১১ এপ্রিল ২০১৩।
2. ↑  "CITY FOOD – THE POTENT BLACK HALWA, HANEEF DOODHWALLA MITHAI SHOP, BALLIMARAN"। *The Delhi Walla*। ৬ জানুয়ারি ২০১৮।
3. ↑  "Is it the beginning of the end for S. Abdul Khaliq's 400-year-old legacy?"। *Pakistan Today*। ১৪ নভেম্বর ২০১৬।
**এস নর্মদা** (২২শে সেপ্টেম্বর ১৯৪২ - ৩০শে মার্চ ২০০৭) ছিলেন ভারতের কর্ণাটক থেকে একজন ভরতনাট্যম বিশেষজ্ঞ এবং শিক্ষক। তিনি জনপ্রিয়ভাবে **গুরু নর্মদা** নামে পরিচিত ছিলেন। তিনি সঙ্গীত নাটক আকাদেমি পুরস্কার, কর্ণাটক সঙ্গীত নৃত্য একাডেমি পুরস্কার, রাজ্যোৎসব প্রশস্তি এবং শান্তলা নাট্য শ্রী পুরস্কার সহ বেশ কয়েকটি পুরস্কার পেয়েছেন।

জীবনী
-----

এস. নর্মদা কর্ণাটকের বেঙ্গালুরুতে ১৯৪২ সালের ২২শে সেপ্টেম্বর জন্মগ্রহণ করেন। তিনি ভি এস কৌশিকের কাছ থেকে নাচের প্রাথমিক প্রশিক্ষণ গ্রহণ করেন। তিনি কে পি কিত্তাপ্পা পিল্লাইয়ের একজন বিশিষ্ট শিষ্য ছিলেন এবং দুই দশকেরও বেশি সময় ধরে তাঁর অধীনে ভরতনাট্যমের তাঞ্জাভুর শৈলী অনুশীলন করেছিলেন।

নর্মদা তাঁর মায়ের স্মরণে ১৯৭৮ সালে বেঙ্গালুরুতে শকুন্তলা নৃত্য বিদ্যালয় শুরু করেছিলেন, তিনি ছিলেন ভরতনাট্যমের একজন চমৎকার শিক্ষক। অনেক জাতীয়ভাবে স্বীকৃত নৃত্যশিল্পীকে তিনি প্রশিক্ষণ দিয়েছেন। তাঁর শিষ্যদের মধ্যে রয়েছেন লক্ষ্মী গোপালস্বামী, মঞ্জু ভার্গবী, সত্যনারায়ণ রাজু, নিরুপমা রাজেন্দ্র, মালতী আয়েঙ্গার, প্রবীণ এবং অনুরাধা বিক্রান্ত।

২০০৭ সালের ৩০শে মার্চ তারিখে কর্ণাটকের ব্যাঙ্গালোরে হৃদরোগে আক্রান্ত হয়ে ৬৪ বছর বয়সে নর্মদা মারা যান।

পুরস্কার ও সম্মাননা
-------------------

১। তিনি ২০০৬ সালে সঙ্গীত নাটক আকাদেমি পুরস্কার পুরস্কার পেয়েছিলেন।
২। ১৯৯৮ সালে তিনি পেয়েছিলেন কর্ণাটক সঙ্গীতা নৃত্য একাডেমি পুরস্কার।
৩। ১৯৯৬ সালে তিনি পেয়েছিলেন রাজ্যোৎসব প্রশস্তি পুরস্কার।
৪। ১৯৯২ সালে তিনি পেয়েছিলেনমাদ্রাজ মিউজিক একাডেমির শ্রেষ্ঠ শিক্ষক পুরস্কার।
৫। ২০০১ সালে কর্ণাটক সরকারের কাছ থেকে তিনি শান্তলা নাট্য শ্রী পুরস্কার পেয়েছিলেন।
৬। ক্যালিফোর্নিয়ার কর্ণাটক কালচারাল অ্যাসোসিয়েশন থেকে তিনি পেয়েছিলেন বেস্টো অ্যাওয়ার্ড।

তথ্যসূত্র
---------

1. 1 2 3 4  "Profiles - Guru Narmada is no more"। *narthaki.com*।
2. 1 2 3 4 5  "S.Narmada" (পিডিএফ)। Sangeet Natak Akademi।
3. ↑  "Profiles - Guru Narmada is no more". *narthaki.com*.
4. 1 2  "Dance guru Narmada passes away in Bangalore"। *www.kutcheribuzz.com*। [*স্থায়ীভাবে অকার্যকর সংযোগ*]
5. ↑  "Dance guru Narmada passes away in Bangalore"[*স্থায়ীভাবে অকার্যকর সংযোগ*]. *www.kutcheribuzz.com*.
6. ↑  "Profiles - Guru Narmada is no more". *narthaki.com*.
7. ↑  "S.Narmada" (PDF). Sangeet Natak Akademi.
8. ↑  "Karnataka Government"। *www.karnataka.gov.in*।
9. ↑  "Profiles - Guru Narmada is no more". *narthaki.com*.
**নাসরিন রিজভি** হলেন একজন পাকিস্তানি চলচ্চিত্র অভিনেত্রী যিনি *তেরে মেরে সপ্নে* (১৯৭৫), *সোসাইটি গার্ল*, *মোহব্বত অউর মেহঙ্গাই* (১৯৭৬), *কভি কভি* (১৯৭৮), *মুঠি ভর চাওয়াল* (১৯৭৮), *মিয়া বিবি রাজি* (১৯৮২) এবং *কসম* (১৯৯৩) চলচ্চিত্রের জন্য সুখ্যাতিপ্রাপ্ত। চিত্রজগতে তিনি **কবিতা** নামেই সমধিক পরিচিত।

তিনি বেশিরভাগ ক্ষেত্রেই তাঁর বড় বোন প্রখ্যাত অভিনেত্রী সঙ্গীতা প্রযোজিত এবং পরিচালিত চলচ্চিত্রে কাজ করেছেন। তিনি ১৯৭৪ থেকে ১৯৯৩ সাল পর্যন্ত নিজের ১৮ বছরের কর্মজীবনে প্রায় ৭০টি চলচ্চিত্রে কাজ করেছেন। ১৯৯৩ সালে তিনি পাকিস্তানি চলচ্চিত্র শিল্প ত্যাগ করেন এবং যুক্তরাষ্ট্রে বসতি স্থাপনের সিদ্ধান্ত নেন।

সম্পর্কে তিনি ব্রিটিশ আমেরিকান অভিনেত্রী জিয়া খানের খালা হন।

পুরস্কার
--------

কবিতা ২টি নিগার পুরস্কার জিতেছিলেন। প্রথমটি পেয়েছিলেন *তেরে মেরে সপ্নে* (১৯৭৫) চলচ্চিত্রের জন্য এবং দ্বিতীয়টি পেয়েছিলেন ১৯৭৬ সালে *সোসাইটি গার্ল* চলচ্চিত্রে 'সেরা পার্শ্ব অভিনেত্রী' হিসেবে আভিনয়ের জন্য।

নির্বাচিত চলচ্চিত্র
-------------------

* *তেরে মেরে সপ্নে* (১৯৭৫)
* *মুঝে গালে লাগা লো* (১৯৭৬)
* *সোসাইটি গার্ল* (১৯৭৬)
* *মোহব্বত অউর মেহঙ্গাই* (১৯৭৬)
* *কাভি কাভি* (১৯৭৮)
* *মুঠি ভর চাওয়াল* (১৯৭৮)
* *মেহেন্দি লাগি মেরে হাত* (১৯৮০)
* *মিয়া বিবি রাজি* (১৯৮২)
* *জিনে নাহিন দুঙ্গি* (১৯৮৫)
* *ডাকেত* (১৯৮৯)
* *মানিলা কে জানবাজ* (১৯৮৯)
* *সাইরেন* (১৯৯০)
* *হিজরত* (১৯৯২)
* *কসম* (১৯৯৩)

তথ্যসূত্র
---------

1. ↑  "The unforgettable iconic queens of 70s cinema" (ইংরেজি ভাষায়)। ২০১৯-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৩।
2. 1 2  Kaveeta's filmography on Complete Index To World Film (CITWF) website Retrieved 24 January 2019
3. 1 2 3  Profile of actress Kaveeta on urduwire.com website Retrieved 24 January 2019

বহিঃসংযোগ
---------

* ইন্টারনেট মুভি ডেটাবেজে কবিতা (ইংরেজি)
**এল পি গ্যাস লিমিটেড** বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস উত্তর পতেঙ্গা, চট্টগ্রামে অবস্থিত।

ইতিহাস
------

যমুনা অয়েল কোম্পানি কর্তৃক ১৯৭৭–৭৮ সালে এ কোম্পানিটি গঠন করা হয়। স্থাপনকাল হতে কোম্পানীটি বাংলাদেশ পেট্রোলিয়াম কর্পোরেশন এর একটি প্রকল্প হিসেবে পরিচালিত হয়ে আসছিল। পরবর্তীতে এ প্রকল্পটি "এল পি গ্যাস লিমিটেড" নামে ৩ মার্চ, ১৯৮৩ সালে প্রাইভেট লিমিটেড কোম্পানি হিসেবে নিবন্ধিত হয়। ১৯৮৮ সালে এ প্রতিষ্ঠানটিকে পাবলিক লিমিটেড কোম্পানি হিসেবে ঘোষনা করা হয়। ১৯৯৫ সালে বাংলাদেশ পেট্রোলিয়াম কর্পোরেশন সিলেটের গোলাপগঞ্জ উপজেলায় এলপিজি স্টোরেজ, বটলিং ও ডিষ্ট্রিবিউশন প্রকল্প গ্রহণ করে, যা ১৯৯৮ সালে উৎপাদনে যায়। কৈলাশটিলা এলপিজি প্রকল্পটি ২০০৩ সালে এলপি গ্যাস লিমিটেড চট্টগ্রামের সাথে একীভূত করা হয়।

প্ল্যান্ট ও প্রকল্প
-------------------

* এল পি গ্যাস লিমিটেড, চট্টগ্রাম প্ল্যান্ট, চট্টগ্রাম
* এল পি গ্যাস লিমিটেড, কৈলাশটিলা প্ল্যান্ট, সিলেট

এক নজরে
-------


| বিবরণ | চট্টগ্রাম প্ল্যান্ট | কৈলাশটিলা প্ল্যান্ট |
| --- | --- | --- |
| প্রকল্প সমাপ্ত | আগস্ট, ১৯৭৮ | জুন, ১৯৯৮ |
| বাণিজ্যিক উৎপাদন শুরু | সেপ্টেম্বর, ১৯৭৮ | সেপ্টেম্বর, ১৯৯৮ |
| কোম্পানি নিবন্ধন | ৩ মার্চ, ১৯৮৩ |  |
| বার্ষিক উৎপাদন ক্ষমতা | ১০০০০ মেট্রিক টন | ৫৫০০ মেট্রিক টন |
| এলপিজি মজুদ ক্ষমতা | ২৪০ মেট্রিক টন | ৩০০ মেট্রিক টন |

আরও দেখুন
---------

* বাংলাদেশ পেট্রোলিয়াম কর্পোরেশন;
* বিদ্যুৎ, জ্বালানি ও খনিজ সম্পদ মন্ত্রণালয়

তথ্যসূত্র
---------

1. ↑  "এক নজরে, এল পি গ্যাস লিমিটেড"। *lpgl.portal.gov.bd*। সংগ্রহের তারিখ ২০২২-০৮-১৩।
***এল বানিয়ো দে লা রেইনা, ভালসাইন*** হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৯০৭ সালে একে ছিলেন। এটি ১০৬ সেন্টিমিটার এবং ৮২.৫ সেন্টিমিটারের দৈর্ঘ্য। তিনি তার চিত্রাঙ্কনে ফুটিয়ে তুলে ধরেছেন সারি সারি পাইন-গাছ, যার মধ্যে কিছু গাছের গুঁড়ির কেবল নগ্ন চর্ম দেখা যায়, যা একটি ছোট্ট নুড়িতে প্রতিফলিত হয়। শিরোনামটি জার্মানিতে অনুবাদ করলে "রাণীর স্নান গোসল (বাথরুম)"। দক্ষিণ সূর্যের নিচে হালকা প্রভাবগুলির পুনরুত্পাদন লিনুইনিসমো ভ্যালেনসিওনো, স্পেনের প্রভাবশালীতা থেকে উদ্ভূত নিও-ইমপ্রেসিজমমের একটি বিশেষ রূপ, যার প্রধান প্রতিনিধি হোয়াকিন সোরোইয়া ছিলেন।

সেগোভিয়ার প্রদেশের স্প্যানিশ রাজাদের প্রাক্তন গ্রীষ্মকালীন বাসস্থান প্যালাসিও রিয়ালের কাছে, লা গ্রানজায়, চিত্রশিল্পীর তার পরিবারের সাথে গ্রীষ্মকালীন থাকার সময়, তিনি চিত্রটি আঁকা হয়েছিল। ওখানে, ভালসিন নামে একটি গ্রাম আছে, সেখানে তিনি গ্রীষ্মকালে কাটিয়েছিলেন, ২১ বছর বয়সী রাজা আলফনসো ত্রয়োদশের হুসার ইউনিফর্ম পড়া ছবি আঁকবেন বলে।

এল বানিয়ো দে লা রেইনা, ভালসাইন, মাদ্রিদের সোরোইয়া জাদুঘরের সংগ্রহশালার সংগ্রহ।

প্রদর্শনী
---------

১৯০৮ সালে, লন্ডনের, দ্যা লন্ডন গ্রাফটন গ্যালারিগুলির একটি প্রদর্শনীতে চিত্রটি প্রদর্শিত হয়েছিল। ১৯০৫ সালে, গ্রাফটনে যুক্তরাজ্যের প্রথম বড় প্রভাবশালী প্রদর্শনী দেখানো হয়। ছবিটির শিরোনাম ছিল "দ্য ফরেস্ট। লা গ্রানজা"। ১৯০৯ সালে, এটি নিউইয়র্কের হিস্পানিক সোসাইটি অফ আমেরিকা প্রতিষ্ঠিত ১৯০৪ সালের সোরালা প্রদর্শনীতে দেখা যায়। ১৯১১ সালে, এটি হান্সিটিস সোসাইটি অফ আমেরিকা দ্বারাও সংগঠিত হয়েছিল, মেসোরির সেন্ট লুইসে অবস্থিত সেন্ট লুই আর্ট মিউজিয়ামে, হোয়াকিন সোরোইয়া ওয়াই বাস্তিদা কর্তৃক তেল চিত্র সংগ্রহের এক প্রদর্শনী।

সম্প্রতি কালে, এই চিত্রটি সোরোইয়া ভ্রমণ প্রদর্শনীর অংশ ছিল এবং ১৯৯৮ সাল থেকে ১৯৯৯ সাল পর্যন্ত আন্দররা লা ভেলায়, ২০০২ সাল থেকে ২০০২ সাল, অরেসেস, পন্টেভেদ্রে, লুগো, সারাগোসা, লোগ্রেনো, সেগোভিয়া, লাস পালমাস দে গ্রান ক্যানেরিয়া, হুয়েলভা, বাডজোজ, গিরোনা, ভ্যালেন্সিয়া কাস্তেলন দে লা প্লানা, আলিকান্ত এবং অ্যালব্যাকেটি, ২০০৩ সালে, তালাভার দে লা রেনা, কুয়েন, সিউদাদ রিয়েল এবং টোলিডো এবং ২০০৪ থেকে ২০০৫ সাল পর্যন্ত আভিলা, মুরসিয়া ও আরঞ্জুজে অংশ নেয়।

তথ্যসূত্র
---------

1. ↑  Beschreibung des Sommeraufenthalts Sorollas 1907 auf ceres.mcu.es (spanisch). In der Beschreibung wird der Name des Königs fälschlicherweise als Alfons XII. angegeben.
2. ↑  Ausstellungsverzeichnis des Saint Louis Art Museums  ওয়েব্যাক মেশিনে আর্কাইভকৃত ১২ নভেম্বর ২০১৮ তারিখে (englisch)

বহিঃসংযোগ
---------

* Datenblatt des Gemäldes(স্প্যানিশ)

প্রবেশদ্বার: চিত্রকর্ম
**কনর এনথনি ম্যাকগ্রেগর** (আইরিশ: *Conchúr Antóin Mac Gréagóir*); (জন্ম ১৪ জুলাই, ১৯৮৮) হলেন একজন আইরিশ পেশাদার মিশ্র মার্শাল আর্টিস্ট এবং বক্সার। তিনি হলেন একজন প্রাক্তন আলটিমেট ফাইটিং চ্যাম্পিঅনশীপ (ইউএফসি) ফিদারওয়েট এবং লাইটওয়েট চ্যাম্পিঅন। ১১ মে, ২০২০ পর্যন্ত তিনি #৯ নম্বরে আছেন ইউএফসি মেন'স পাউন্ড-ফর-পাউন্ড র্যাঙ্কিংস-এ, #৪ অবস্থানে ইউএফসি লাইটওয়েট র্যাঙ্কিংস-এ এবং #১৪ অবস্থানে ইউএফসি ওয়েল্টারওয়েট র্যাঙ্কিংস-এ।

ম্যাকগ্রেগর হলেন একজন প্রাক্তন কেইজ ওয়ারিওর্স ফিদারওয়েট এবং লাইটওয়েট চ্যাম্পিঅন। ২০১৫ সালে, ইউএফসি ১৯৪-এ, তিনি হোস্ আলদো-কে ইউএফসি ফিদারওয়েট চ্যাম্পিঅনশীপে প্রথম রাউন্ডে নকআউট করেছিলেন ১৩ সেকেন্ডে, যা হলো সবচেয়ে কম সময়ে কারো কোনো ইউএফসি টাইটেল জিতে নেওয়ার ইতিহাস। এডি আলভারেজ-কে লাইটওয়েট চ্যাম্পিঅনশীপে ইউএফসি ২০৫-এ হারিয়ে দেওয়ার পর, ম্যাকগ্রেগর হয়েছিলেন প্রথম কেউ যে কিনা ইউএফসির ইতিহাসে দুই আলাদা ক্যাটাগরিতেই চ্যাম্পিঅন হয়েছেন।

তার সর্বপ্রথম ম্যাচে, তিনি হেরে গিয়েছিলেন ফ্লয়েড মেওয়েদার জুনিয়র এর কাছে। তিনি হলেন এমএমএ এর ইতিহাসে সর্বোচ্চ পে-পার-ভিউ (পিপিভি) অর্জনকারী এবং তিনি সর্বোচ্চ পে-পার-ভিউ অর্জন করা ইউএফসির ছয় ইভেন্টের পাঁচটিতেই ছিলেন। তার হাবিব নুরমাগোমেডোভ এর সাথে ইউএফসি ২২৯ এর ম্যাচটি ২.৪ মিলিয়ন পিপিভি অর্জন করেছিল, যা কোনো এমএমএ এর ইভেন্টে সর্বোচ্চ। মেওয়েদার এর সাথে তার বক্সিং ম্যাচ ৪.৩ মিলিয়ন পিপিভি অর্জন করেছিল উত্তর আমেরিকায়, যা হলো ইতিহাসে দ্বিতীয় সর্বোচ্চ।

তথ্যসূত্র
---------

1. ↑  "The most surprising stories behind Conor McGregor's incredible success"। IrishCentral। ১৩ ডিসেম্বর ২০১৬। সংগ্রহের তারিখ ৩ সেপ্টেম্বর ২০১৭।
2. ↑  Rondina, Steven (৮ এপ্রিল ২০১৮)। "Conor McGregor Officially Stripped of UFC Title Following UFC 223"। *Bleacher Report*। সংগ্রহের তারিখ ৭ অক্টোবর ২০১৮।
3. ↑  "Rankings | UFC"। *www.ufc.com*। সংগ্রহের তারিখ ১৩ মে ২০২০।
4. ↑  Doyle, Dave (১৩ ডিসেম্বর ২০১৫)। "UFC 194 results: Conor McGregor knocks out Jose Aldo in 13 seconds"। MMA Fighting।
5. ↑  Thomas, Luke (১৬ নভেম্বর ২০১৬)। "Chat Wrap: UFC 205, McGregor, title shots & more"। MMA Fighting।
6. ↑  Jones, Chris (১৫ এপ্রিল ২০১৫)। "Conor McGregor Doesn't Believe in Death"। *Esquire*।
7. ↑  "Event buys"। *Tapology.com*। সংগ্রহের তারিখ ২১ অক্টোবর ২০১৮।
8. ↑  Christ, Scott (১৪ ডিসেম্বর ২০১৭)। "Mayweather v McGregor: Final pay-per-view numbers are official"। Bad Left Hook। সংগ্রহের তারিখ ৭ অক্টোবর ২০১৮।
মাইক্রোসফট এসকিউএল সার্ভার
**এসকিউএল** বা **স্ট্রাকচার্ড কুয়েরি ভাষা** হলো ডেটাবেজ ব্যবস্থাপনায় ব্যবহৃত একটি কুয়েরি ভাষা। এসকিউএল ব্যবহার করে ডাটাবেস তৈরি,ডাটাবেসের তথ্য হালনাগাদ,নতুন তথ্য সংযোজন,তথ্য বিয়োজন ইত্যাদি করা যায়।

সৃষ্টি
------

এসকিউএল'র সর্বপ্রথম সংস্করণটি আইবিএম তৈরি করে এর স্যান জোসি গবেষণাগারে(বর্তমানে এলমাডেন গবেষণাকেন্দ্র)। ৭০'র দশকের প্রথমদিকে আইবিএম তার সিস্টেম আর প্রোজেক্ট এর অংশ হিসাবে এসকিউএল তৈরি করে। তখন এর নাম ছিল সিকুয়েল। এই সিকুয়েল ভাষাটিই সময়ের সাথে সাথে পরিবর্ধিত এবং পরিমার্জিত হয়ে বর্তমানে এসকিউএল(স্ট্রাকচার্ড কুয়েরি ল্যাংগুয়েজ) নামে পরিচিতি পেয়েছে। অনেক সফটওয়্যার পণ্য এখন এসকিউএল কে সাপোর্ট করে থাকে। বর্তমানে অবসংবাদীভাবে এসকিউএল'ই আদর্শ রিলেশন্যাল-ডেটাবেজ ভাষা।

এসকিউএল এর আদর্শসমূহ
--------------------

১৯৮৬ সালে আমেরিকান ন্যাশনাল স্ট্যান্ডার্ডস ইন্সটিটিউট(অ্যানসি-) এবং ইন্টারন্যাশনাল অর্গানাইজেশন ফর স্ট্যান্ডার্ডাইজেশন(আইএসও) এসকিউএল-৮৬ নামে এসকিউএল'র একটি আদর্শ প্রকাশ করে। আইবিএম ১৯৮৭ সালে সিস্টেমস অ্যাপলিকেশন আর্কিটেকচার ডেটাবেজ ইন্টারফেস(এসএএ-এসকিউএল) নামক এর নিজস্ব কর্পোরেট এসকিউএল আদর্শসমূহ প্রকাশ করে। ১৯৮৯ সালে অ্যানসি আবার এসকিউএল-৮৯ নামে এসকিউএল এর একটি বিস্তারিত আদর্শ প্রকাশ করে। এসকিউএল আদর্শের পরবর্তি স্ট্যান্ডার্ড এর নাম ছিল এসকিউএল-৯২ এবং এর সবচেয়ে আধুনিক সংস্করণটির নাম হলো এসকিউএল:২০০৩।

আরও দেখুন
---------

* পোস্টজিআরই-এসকিউএল

তথ্যসূত্র
---------

বহিঃসংযোগ
---------

* এসকিউএল  ওয়েব্যাক মেশিনে আর্কাইভকৃত ১৪ নভেম্বর ২০২১ তারিখে

| * দে
* স
প্রোগ্রামিং ভাষা |
| --- |
| 
* তুলনা
* সময়রেখা
* ইতিহাস

 |
| 
* অবজেক্টিভ সি
* আর
* অ্যাডা
* অ্যালগল
* অ্যাসেম্বলি
* এপিএল
* এসকিউএল
* এরল্যাং
* কোবোল
* কোটলিন
* গো
* বেসিক
* সি
* সি++
* সি শার্প
* ফোর্থ
* ফোরট্রান
* হ্যাসকেল
* জাভা
* জাভাস্ক্রিপ্ট
* জুলিয়া
* লিস্প
* লুয়া
* প্যাসকেল
* পার্ল
* পিএইচপি
* পাইথন
* আর (R)
* রুবি
* রাস্ট
* শেল
* সিমুলা
* স্মলটক
* সুইফট
* ভিজুয়াল বেসিক ডট নেট (VB.NET)
* *আরও...*

 |
| 
* বিষয়শ্রেণী **বিষয়শ্রেণী**
* তালিকা-শ্রেণীর নিবন্ধ **তালিকা**
	+ বর্ণানুক্রমিক
	+ শ্রেণিবদ্ধ
	+ প্রজন্ম
	+ ইংরেজি নয়

 |

Soft Eng logo *এই কম্পিউটার/প্রোগ্রামিং ভাষা-সংক্রান্ত নিবন্ধটি অসম্পূর্ণ। আপনি চাইলে এটিকে পরিবর্ধন করে উইকিপিডিয়াকে সাহায্য করতে পারেন।*
দড়ি ছাড়া একটি শিভ
**কপিকল** হলো অ্যাক্সেল বা শ্যাফ্টের একটি চাকা যা একটি টানা তার বা বেল্টের গতিবিধি এবং দিক পরিবর্তন, বা শ্যাফ্ট এবং তার বেল্টের মধ্যে শক্তি স্থানান্তরকে সমর্থন করার জন্য ডিজাইন করা হয়েছে। একটি ফ্রেম বা শেল দ্বারা তৈরী একটি কপিকলের ক্ষেত্রে যা একটি শ্যাফ্টে শক্তি স্থানান্তর করে না, তবে তারের পথ দেখাতে বা শক্তি প্রয়োগ করতে ব্যবহৃত হয়। সমর্থনকারী শেলটিকে ব্লক বলা হয় এবং কপিকলটিকে একটি **শিভ** বা **কপিকল চাকা** বলা যেতে পারে।

তারের বা বেল্ট সনাক্ত করার জন্য একটি কপিকল এর পরিধির চারপাশে ফ্ল্যাঞ্জগুলির মধ্যে একটি খাঁজ থাকতে পারে। একটি কপিকল সিস্টেমের ড্রাইভ উপাদান একটি দড়ি, তার, বেল্ট, বা চেইন হতে পারে।

ব্লক এবং সাজসরঞ্জাম
-------------------

 একটি ট্যাকল কারচুপির বিভিন্ন উপায় 
ব্লক হল কপিকলের (চাকা) একটি সেট যাতে প্রতিটি কপিকল অন্য কপিকলের সাহায্য ছাড়াই স্বাধীনভাবে ঘোরে। একটি দড়ি দিয়ে দুটি ব্লক একটি ব্লকের সাথে সংযুক্ত এবং কপিকলের দুটি সেটের মাধ্যমে থ্রেড দিয়ে একটি ব্লক তৈরি করা হয় এবং ট্যাকল দেয়া হয়।

দড়ি এবং কপিকল সিস্টেম
----------------------

 তেল ডেরিকের মধ্যে কপিকল
 যৌগিক পুলি সিস্টেম ব্যবহার করে এমন উত্তোলকের ছবি। দুটি চলমান কপিকল (জোড়া) হুকের সাথে সংযুক্ত।
### কার্যপদ্ধতি

  

ভারসাম্যের ক্ষেত্রে, চলমান ব্লকের বলগুলির যোগফল শূন্য হতে হবে। উপরন্তু দড়ির টান তার প্রতিটি অংশের জন্য একই হতে হবে। এর অর্থ হল চলন্ত ব্লককে সমর্থনকারী দড়ির দুটি অংশ অবশ্যই অর্ধেক লোডকে সমর্থন করবে।

* স্থির কপিকলস্থির কপিকল
* চিত্র ১: চলন্ত পুলিতে লোড F কপিকলকে সমর্থনকারী দড়ির দুটি অংশের টান দ্বারা ভারসাম্যপূর্ণ।চিত্র ১: চলন্ত পুলিতে লোড *F কপিকলকে* সমর্থনকারী দড়ির দুটি অংশের টান দ্বারা ভারসাম্যপূর্ণ।
* চলমান কপিকলচলমান কপিকল
* চিত্র ২: W/2 টান সহ দুটি দড়ি অংশ দ্বারা লোড W উত্তোলনের একটি চলমান কপিকল।চিত্র ২: *W/2* টান সহ দুটি দড়ি অংশ দ্বারা লোড *W* উত্তোলনের একটি চলমান কপিকল।

তথ্যসূত্র
---------

1. ↑  MacDonald, Joseph A (১৪ জুন ২০০৮)। *Handbook of Rigging: For Construction and Industrial Operations*। McGraw-Hill Professional। পৃষ্ঠা 376। আইএসবিএন 978-0-07-149301-7।
2. ↑  Prater, Edward L. (১৯৯৪)। "Basic Machines" (পিডিএফ)। Naval Education and Training Professional Development and Technology Center, NAVEDTRA 14037।
3. ↑  Bureau of Naval Personnel (১৯৭১)। *Basic Machines and How They Work* (পিডিএফ)। Dover Publications। আইএসবিএন 0-486-21709-4। ২০১৬-০৯-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-১২-১৩।

উইকিমিডিয়া কমন্সে **কপিকল** সংক্রান্ত মিডিয়া রয়েছে।
**কনস্টান্টিনোপলের সার্বজনীন পাদ্রিতন্ত্র** ( গ্রিক: Οἰκουμενικὸν Πατριαρχεῖον Κωνσταντινουπόλεως , আইপিএ: [ikumeniˈkon patriarˈçion konstandinuˈpoleos] ; লাতিন: *Patriarchatus Oecumenicus Constantinopolitanus*  ;  তুর্কি: *Rum Ortodoks Patrikhanesi, İstanbul Ekümenik Patrikhanesi*,  "রোমান অর্থোডক্স প্যাট্রিয়ার্কেট, ইকিউমেনিকাল প্যাট্রিয়ার্কেট") হল পনের থেকে সতেরটি অটোসেফালাস চার্চের একটি "অধিক্ষেত্র" যেগুলি একসাথে পূর্ব অর্থোডক্স চার্চ তৈরি করে। এর নেতৃত্বে ছিল কনস্টান্টিনোপলের সার্বজনীন পাদ্রিতন্ত্র, বর্তমানে বার্থলোমিউ আই, যিনি কনস্টান্টিনোপলের আর্চবিশপ।

প্রাক্তন ইস্টার্ন রোমান (বাইজেন্টাইন) সাম্রাজ্যের রাজধানী হিসেবে এর ঐতিহাসিক অবস্থান এবং বেশিরভাগ আধুনিক অর্থোডক্স চার্চের মাদার চার্চ হিসেবে এর ভূমিকার কারণে, কনস্টান্টিনোপল অর্থোডক্সের মধ্যে একটি বিশেষ সম্মানের স্থান রাখে এবং ইকুমেনিকাল প্যাট্রিয়ার্কের আসন হিসাবে কাজ করে, যিনি বিশ্বের ইস্টার্ন অর্থোডক্স প্রিলেটদের মধ্যে *প্রাইমাস ইন্টার প্যারস* (সমানগুলির মধ্যে প্রথম) মর্যাদা উপভোগ করে এবং পূর্ব অর্থোডক্স খ্রিস্টানদের প্রতিনিধি এবং আধ্যাত্মিক নেতা হিসাবে বিবেচিত হয়।

তথ্যসূত্র
---------

1. ↑  *Pontificia Commissio Codici Iuris Canonici Orientalis Recognoscendo* Vatican City State, 1978, p. 3 (লাতিন ভাষায়)
2. ↑  Ortaylı, İlber (2003).
3. ↑  In Turkey it is also referred to unofficially as *Fener Rum Patrikhanesi*, "Roman Patriarchate of the Phanar"
4. ↑  "The Patriarch Bartholomew"। *60 Minutes*। CBS। ২০ ডিসেম্বর ২০০৯। ২০২১-০৬-২৬ তারিখে মূল থেকে আর্কাইভ করা। সংগ্রহের তারিখ ২৬ জুন ২০২১।
5. ↑  "Biography - The Ecumenical Patriarchate"। *www.patriarchate.org* (ইংরেজি ভাষায়)। সংগ্রহের তারিখ ২০১৯-১২-১১।
6. ↑  Winfield, Nicole; Fraser, Suzan (৩০ নভেম্বর ২০১৪)। "Pope Francis Bows, Asks For Blessing From Ecumenical Patriarch Bartholomew In Extraordinary Display Of Christian Unity"। *Huffington Post*। ২০১৬-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৯-১২-১১।
7. ↑  *Finding Global Balance*। World Bank Publications। ২০০৫। পৃষ্ঠা 119। সংগ্রহের তারিখ ২ আগস্ট ২০১৫।
8. ↑  "Who is the Ecumenical Patriarch? - Apostolic Pilgrimage of Pope Francis and Ecumenical Patriarch Bartholomew to Jerusalem"। *www.apostolicpilgrimage.org* (ইংরেজি ভাষায়)। ২০২১-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৯-১২-১১।
*রকাবাই* (১৯৩২) চলচ্চিত্রের প্রচারণামূলক ছবিতে বেনেট
**কনস্ট্যান্স ক্যাম্পবেল বেনেট** (ইংরেজি: Constance Campbell Bennett; জন্ম: ২২ অক্টোবর ১৯০৪ - [২৪ জুলাই ১৯৬৫) ছিলেন একজন মার্কিন অভিনেত্রী। তিনি বিংশ শতাব্দীর বিশ ও ত্রিশের দশকে হলিউডের প্রধান নারী তারকা ছিলেন। ত্রিশের দশকে তিনি হলিউডের সর্বোচ্চ পারিশ্রমিক গ্রহীতা ও সবচেয়ে জনপ্রিয় অভিনেত্রী হয়ে ওঠেন। পর্দায় তাকে প্রায়ই উচ্চবিত্ত তরুণী হিসেবে দেখা যেত। ত্রিশের দশকের শুরুতে তিনি মেলোড্রামার দিকে মনোযোগী থাকলেও ত্রিশের দশকের শেষের দিকে ও চল্লিশের দশকে তিনি হাস্যরসাত্মক চলচ্চিত্রেও কাজ করতে শুরু করেন। তিনি *হোয়াট প্রাইস হলিউড?* (১৯৩২), *বেড অব রোজেস* (১৯৩৩), *টপার* (১৯৩৭), *টপার টেকস আ ট্রিপ* (১৯৩৮) ছবিতে শ্রেষ্ঠাংশে এবং গ্রেটা গার্বো অভিনীত শেষ চলচ্চিত্র *টু-ফেসেড উম্যান* (১৯৪১) ছবিতে পার্শ্ব ভূমিকায় অভিনয় করে প্রসিদ্ধি অর্জন করেন।

বেনেট মঞ্চ ও নির্বাক চলচ্চিত্র তারকা রিচার্ড বেনেট ও অ্যাড্রিয়েনে মরিসনের কন্যা এবং অভিনেত্রী জোন বেনেট ও বারবারা বেনেটের বড় বোন।

প্রারম্ভিক জীবন
---------------

বেনেট ১৯০৪ সালের ২২শে অক্টোবর নিউ ইয়র্ক সিটিতে জন্মগ্রহণ করেন। তার পিতা রিচার্ড বেনেট একজন অভিনেতা এবং মাতা অ্যাড্রিয়েনে মরিসন একজন অভিনেত্রী ছিলেন। তার মাতামহ লুইস মরিসন ছিলেন একজন মঞ্চ অভিনেতা, যার পূর্বপুরুষগণ ইংরেজ, স্পেনীয়, ইহুদি ও আফ্রিকান ছিলেন। তিন বোনের মধ্যে কনস্ট্যান্স সবার বড়। তার দুই ছোট বোন জোন বেনেট ও বারবারা বেনেটও অভিনেত্রী। তারা তিন বোনই নিউ ইয়র্কের চ্যাপিন স্কুলে পড়াশুনা করেছেন।

তথ্যসূত্র
---------

1. ↑  কেলো, ব্রায়ান (২০০৪)। *The Bennetts: An Acting Family* (ইংরেজি ভাষায়)। কেন্টাকি বিশ্ববিদ্যালয় প্রেস। আইএসবিএন 0813123291। সংগ্রহের তারিখ ২৪ জুলাই ২০১৮।
2. ↑  ডাউনি, ফিল। "A Black, Jewish Officer in the Civil War"। *জিউইশ হিস্টরি*। সংগ্রহের তারিখ ২৪ জুলাই ২০১৮।
3. ↑  থম্পসন, ডেভিড (২০১৪)। *The New Biographical Dictionary of Film* (ইংরেজি ভাষায়)। আলফ্রেড এ. নফ। পৃষ্ঠা ১১৫৪। আইএসবিএন 9780375711848। সংগ্রহের তারিখ ২৪ জুলাই ২০১৮।

বহিঃসংযোগ
---------


উইকিমিডিয়া কমন্সে **কনস্ট্যান্স বেনেট** সংক্রান্ত মিডিয়া রয়েছে।

* অলমুভিতে কনস্ট্যান্স বেনেট উইকিউপাত্তে এটি সম্পাদনা করুন
* ইন্টারনেট ব্রডওয়ে ডেটাবেজে কনস্ট্যান্স বেনেট উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে কনস্ট্যান্স বেনেট উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে কনস্ট্যান্স বেনেট উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে কনস্ট্যান্স বেনেট উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইতালি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
***কমন নলেজ?: অ্যান এথনোগ্রাফি অফ উইকিপিডিয়া*** বইটি স্ট্যানফোর্ড ইউনিভার্সিটি প্রেস থেকে ২০১৪ সালে প্রকাশিত হয়। বইয়ের লেখক *দারিউজ জেমিয়েলনিয়াক*। উইকিপিডিয়ায় অবদানকারী সম্প্রদায়ের জন্য এই বইটি লেখা হয়। বইয়ের লেখক নিজেই তাদের মধ্যে একজন যারা উইকিপিডিয়াতে অবদান রেখে চলেছেন।

পর্যালোচনা
----------

*ভাইস* ম্যাগাজিন থেকে দেওয়া এই বইয়ের পর্যালোচনাতে বলা হয়, "প্রথম পাঠ থেকে শেষ পাঠ পর্যন্ত অধ্যয়ন করা উইকিপিডিয়ানদের অভ্যাস।"

*Inside Higher Ed* নামক দৈনিক খবর প্রকাশক ওয়েবসাইট থেকে বলা হয়, "এই বই কীভাবে একজন ব্যবস্থাপনা বিশেষজ্ঞ এর মনের ভিতরে কোন কিছু করার চেষ্টা কাজ করে,তা ভালো বা খারাপের জন্য, যাতে স্বনির্ভরতার আত্ম-তুষ্টি থাকে এবং যা স্ব-ব্যবস্থাপনায় নিজের একটি উপন্যাসের রূপদান করে, তা দেখানো হয়েছে।"

*Pacific Standard* ম্যাগাজিনের সমালোচক বলেন যে বইটি হলো,"একটি ধাঁধা সংস্কৃতির বিস্তারিত নৃতাত্ত্বিক গবেষণা, যা একসাথে সমমাত্রিক এবং শ্রেণিক্রম নিয়মে পরিচালিত,সহযোগীতা এবং ঐক্যমত্য বিধিত।"

*Forbes* ম্যাগাজিনে বইটির সারসংক্ষেপ ধারণা দিয়েছে। সেইসাথে উইকিপিডিয়ার নিয়ম-রীতি, অভিজ্ঞ এবং অনভিজ্ঞ অনুবাদকদের মধ্যে উত্তেজনা, কোন বিষয়ের বিশেষজ্ঞদের এবং তার সত্যতা অনুসন্ধানকারীদের মধ্যে দ্বন্দ্ব এবং বিশাল পাঠক সমাজে উইকিপিডিয়ার নিয়ম-রীতি বাস্তবায়ন ইত্যাদি নিয়ে রিভিও দিয়েছেন।

আরও দেখুন
---------

* উইকিপিডিয়ার গ্রন্থতালিকা

তথ্যসূত্র
---------

1. ↑  Kiberd, Roisin (২ সেপ্টেম্বর ২০১৪)। "An Ethnographic Study of the Wikipedia Hive Mind"। **Vice**। সংগ্রহের তারিখ ৮ ফেব্রুয়ারি ২০১৫।
2. ↑  Fister, Barbara (১১ ডিসেম্বর ২০১৪)। "Common Knowledge: Jemielniak on Wikipeda"। *Inside Higher Ed*। সংগ্রহের তারিখ ৮ ফেব্রুয়ারি ২০১৫।
3. ↑  Postrel, Virginia (১৭ নভেম্বর ২০১৪)। "Who Killed Wikipedia? - Pacific Standard"। *Pacific Standard*। সংগ্রহের তারিখ ৮ ফেব্রুয়ারি ২০১৫।
4. ↑  Anders, George (৩০ জুন ২০১৪)। "How Wikipedia Really Works: An Insider's Wry, Brave Account"। *forbes.com*। সংগ্রহের তারিখ ২৩ জুন ২০১৫।

বহিঃসংযোগ
---------

* প্রাতিষ্ঠানিক ওয়েবসাইট

Official websiteURLhttp://stanford.universitypressscholarship.com/view/10.11126/stanford/9780804789448.001.0001/upso-9780804789448Official websiteURLhttp://stanford.universitypressscholarship.com/view/10.11126/stanford/9780804789448.001.0001/upso-9780804789448
**কবর এসিট** **ক্যাম্প** (আরবি: مخيم قبر الست, বা সাইয়্যিদাহ জয়নাব ক্যাম্প ০.০২-বর্গকিলোমিটার (৪.৯ একর) এলাকাজুড়ে। জনবহুল সাইয়িদাহ জয়নাব শহরের কাছে এ ফিলিস্তিনি শরণার্থী শিবির। এটি দামেস্কের কেন্দ্র থেকে ১৪ কিলোমিটার (৮.৭ মা) দূরে অবস্থিত। যুদ্ধের পূর্বে ক্যাম্পের জনসংখ্যা ছিল প্রায় ২৩,৭০০১ জন।

সিরিয়ার গৃহযুদ্ধের সময়, ক্যাম্পের চারপাশে যুদ্ধের কারণে ক্যাম্পের জনসংখ্যার ৪০% পর্যন্ত পালিয়ে গিয়েছিল।

যদিও শিবিরটি ১৯৪৮ সালে স্থাপিত হয়েছিল, তবে এর বেশিরভাগ বাসিন্দা ১৯৬৭ সালের পরে কুনেইট্রা গভর্নরেট থেকে এসেছিল, যখন গোলান হাইটস ইসরায়েল দ্বারা দখল করা হয়েছিল।

ইতিহাস
------

### প্রতিষ্ঠা

কবর এসিট ক্যাম্প ১৯৪৮ সালে ০.০২ বর্গ কিলোমিটার এলাকায় স্থাপিত হয়েছিল, তবে বেশিরভাগ বাসিন্দা ১৯৬৭ সালে এসেছিলেন। ১৯৬৭ সালের আরব-ইসরায়েল সংঘাতের সময় কুনেইট্রা গভর্নরেটের গোলান হাইটস থেকে বাস্তুচ্যুত হওয়া বাসিন্দারা দ্বিতীয়বার কবর এসিটে বাস্তুচ্যুত হন। বেশিরভাগই মূলত ১৯৪৮ সালে উত্তর ফিলিস্তিনের নিকটবর্তী গ্রাম থেকে গোলান মালভূমিতে পালিয়ে গিয়েছিল।

### অপারেশন এবং জীবনযাপন

বাস্তুচ্যুতি, বেকারত্ব, মুদ্রাস্ফীতি, সুরক্ষা এবং নিরাপত্তা ঝুঁকি ক্যাম্পের বাসিন্দাদের জন্য বড় সমস্যা। দুর্বল স্যানিটেশনও ক্যাম্পের একটি সমস্যা। খারাপ পরিবেশগত স্বাস্থ্যের অবস্থার সাথে সম্পর্কিত অসুস্থতার তুলনামূলকভাবে উচ্চ ঘটনা এ ক্যাম্পে রয়েছে। পয়ঃনিষ্কাশন ব্যবস্থা পুরানো এবং ক্যাম্পের জনসংখ্যার চাহিদা মোকাবেলা করার জন্য আপগ্রেড করা প্রয়োজন।

তথ্যসূত্র
---------

1. 1 2 3  "Qabr Essit Camp"। *UNRWA* (ইংরেজি ভাষায়)। সংগ্রহের তারিখ ১ আগস্ট ২০২১।
2. 1 2  "Qabr Essit camp"। *zochrot.org* (ইংরেজি ভাষায়)। সংগ্রহের তারিখ ১ আগস্ট ২০২১।
**এলজিন স্ট্রিট**, ইংল্যান্ডের ল্যাঙ্কাশায়ারের ব্যাকাপে অবস্থিত একটি অল্পদৈর্ঘ্যের সড়ক। এটি বিশ্বের সবচেয়ে ছোট রাস্তাগুলির মধ্যে একটি , এর দৈর্ঘ্য ১৭ ফুট (৫.২ মিটার) মাত্র। ২০০৬ সালের নভেম্বর পর্যন্ত সড়কটি সবচেয়ে ছোট সড়ক হিসেবে ব্রিটিশ ও বিশ্বরেকর্ড ধারণ করেছিল। গিনেস বিশ্ব রেকর্ড স্কটল্যান্ডের কেইথনেসে অবস্থিত, মাত্র ৬ ফুট ৯ ইঞ্চি (২.০৬ মিটার) দৈর্ঘ্যের এবিনেজার প্লেস, উইককে বিশ্বের সবচেয়ে ছোট রাস্তার স্বীকৃতি দিলে, এটি দ্বিতীয় অবস্থানে চলে আসে।

গতায়ন
------

এলজিন স্ট্রিটে একটি মাত্র বাসস্থানের ঠিকানা আছে। সড়কটিতে ব্যাঙ্ক স্ট্রিট এবং লর্ড স্ট্রিটের মধ্য দিয়ে একটি পায়ে চলার পথ দিয়ে প্রবেশ করা যায়। এই পায়ে হাটা পথ এবং সিড়ি পরবর্তীতে নির্মাণের ফলে যানবাহনের গতায়ন বন্ধ হয়ে গেছে। উপরের রেলিং থেকে রাস্তাটি দেখা যায়।

তথ্যসূত্র
---------

1. ↑  "Street measures up to new record"। বিবিসি। ১ নভেম্বর ২০০৬। ২৮ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০০৮।
2. ↑  Ron Freethy (২৯ মার্চ ২০১০)। "Tourist guide to Bacup"। Newsquest (North West) Ltd। ৭ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৩।
3. ↑  "Google StreetView"। Google। ৫ অক্টোবর ২০১৩। ৭ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৩।

প্রবেশদ্বার: সড়ক যুক্তরাজ্য
**ওয়াং জি-পিং** (জন্মঃ১৮৮১ মৃত্যুঃ১৯৭৩) একজন বিখ্যাত চীনা-মুসলমান মার্শাল আর্ট শিল্পী। তিনি একজন বিশ্ববরেণ্য উশু গ্র্যান্ডমাস্টার। তিনি ১৯২৮ সালে মার্শাল আর্টস ইনস্টিটিউটের শাওলিন কুং ফু বিভাগের প্রধান এবং চাইনিজ উশু অ্যাসোসিয়েশনের সহ-সভাপতি হিসেবে দায়িত্ব পালন করেন।

কর্মজীবন
--------

চীনের মার্শাল আর্টের কিংবদন্তি ওয়াং জি-পিং ১৮৮১ সালে হেবেই প্রদেশের একটি মার্শাল আর্ট পরিবারে জন্মগ্রহণ করেন। তিনি ১৯২৮ সালে মার্শাল আর্ট ইনস্টিটিউটের শাওলিন কুংফু বিভাগের প্রধান হিসেবে দায়িত্ব পান। এছাড়া তিনি চীনা উশু (Wushu) অ্যাসোসিয়েশনের ভাইস চেয়ারম্যান ছিলেন। মার্কিন, রুশ, জার্মান, জাপানিজ মার্শাল আর্টিস্টদের তিনি পরাজিত করেছেন। ওয়াং এর ছাত্র লিউ জীন শেং "Chin Na Methods" রচনা করেন ঝাও জিয়াং-এর সঙ্গে। চিকিৎসাবিদ্যাতে তার অবদান উল্লেখযোগ্য। তিনি চীনা মেডিসিন এসোসিয়েশন এ দায়িত্ব পালন করেন। এছাড়া তিনি চীনের অনেকগুলো হাসপাতালের উপদেষ্টা ছিলেন। তাই তিনি ডাক্তার ওয়াং নামেও পরিচিত ছিলেন। এছাড়া তার ধর্মবোধের কারণে তাকে শাইখ মুহাম্মদ ওয়াংও বলা হয়ে থাকে।

দীর্ঘ জীবনের জন্য তিনি একটি বিশেষ ব্যায়ামের নিয়ম কানুন ও পদ্ধতির উন্নতি ঘটান। মার্শাল আর্ট ব্যায়ামের উপর তার কাজগুলো প্রকাশিত হয়েছে। ওয়াং ষষ্ঠ জাতীয় গেমসে মার্শাল আর্ট এবং কুস্তির জন্য বিচারক হিসেবে দায়িত্ব পালন করেন। গণপ্রজাতন্ত্রী চীনের প্রথম প্রধানমন্ত্রী চৌ এন-লাই যখন বার্মা সফরে যান, ওয়াং জি-পিং সাথে যান এবং সেখানে পরিদর্শনের সময় মার্শাল আর্টে অংশগ্রহণ করেন, অথচ তিনি তখন ৮০ বছরের বৃদ্ধ। তিনি ১৯৭৩ সালে ৯৩ বছর বয়সে মৃত্যুবরণ করেন।

পরিবার
------

তার একমাত্র কন্যা ওয়াং জুরং। তার দৌহিত্রী হেলেন উ বর্তমান কালের বিখ্যাত নারী মার্শাল আর্ট শিল্পী।

তথ্যসূত্র
---------

1. ↑  Thomas A. Green, Joseph R. Svinth (২০১০)। Thomas A. Green, Joseph R. Svinth, সম্পাদকগণ। *Martial Arts of the World: An Encyclopedia of History and Innovation, Volume 2* (illustratedpublisher=ABC-CLIO সংস্করণ)। পৃষ্ঠা 343। আইএসবিএন 1598842439। সংগ্রহের তারিখ ২০১২-১০-০৮। Muslims also have been active in shuai- jiao ( Chinese wrestling), a famous twentieth-century proponent being Wang Ziping ( 1881–1973). উদ্ধৃতি শৈলী রক্ষণাবেক্ষণ: সম্পাদক প্যারামিটার ব্যবহার করছে (link)
2. ↑  Grace Xiaogao Wu-Monnat। "Growing Up With Wang Ziping and Madam Wang Jurong"। সংগ্রহের তারিখ ২০০৮-১১-০৪।
**কবি জগদ্রাম রায় গভর্নমেন্ট জেনারেল ডিগ্রি কলেজ** হল ২০১৫ সালে প্রতিষ্ঠিত একটি সরকারি কলেজ। এটি মেজিয়ায় অবস্থিত। এটিতে কলা এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টি বাঁকুড়া বিশ্ববিদ্যালয় দ্বারা অনুমোদিত এবং কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।

ইতিহাস
------

কবি জগদ্রাম রায় আঠারো শতকের প্রথমার্ধে প্রায় ১৭২৫ খ্রিস্টাব্দে ভুলুই গ্রামে জন্মগ্রহণ করেন। তিনি পঞ্চকোট রাজ্য নামে একটি জায়গায় বাস করতেন, যা এখন বাঁকুড়া জেলার অন্তর্গত। তাঁর পিতামহের নাম ছিল শ্রীরাম রায় এবং পিতার নাম ছিল রঘুনাথ রায়। তাদের পারিবারিক পদবী ছিল বন্দ্যোপাধ্যায়। মধ্যযুগের অনেক কবির মতো কবিত্বশক্তি ও আধ্যাত্মিকতার সমন্বয় লক্ষিত হয় সাধক কবি জগদ্রামের মধ্যে। তাঁর গ্রন্থগুলির মধ্যে অদ্ভুত রামায়ণ, দুর্গাপঞ্চরাত্রি ও আত্মবোধ বিখ্যাত। সাধারণত অন্যান্য রামায়ণ সপ্তকাণ্ডে সম্পূর্ণ হলেও জগদ্রামী রামায়ণের বিশেষত্ব হল এটি অষ্টকাণ্ড সমন্বিত। কৃত্তিবাসী রামায়ণের মতো অতখানি জনপ্রিয়তা লাভ না করলেও কিছু কিছু অঞ্চলে এই গ্রন্থখানি খুব সমাদৃত হয়েছিল।

২০১৩ সালের ২৫ সেপ্টেম্বর পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই কলেজটির শিলান্যাস করেন এবং কলেজটিতে পঠনপাঠন শুরু হয় ২০১৫ সাল থেকে। প্রথমে এই কলেজটির নাম ছিল গভর্ণমেণ্ট জেনারেল ডিগ্রি কলেজ অ্যাট মেজিয়া (গোপালপুর)। পরে ২০১৭ সালের ২৫শা মে এলাকার বিখ্যাত কবি জগদ্রাম রায়ের নামানুসারে কলেজটির নামকরণ হয় কবি জগদ্রাম রায় গভর্নমেন্ট জেনারেল ডিগ্রি কলেজ।

কোর্স
-----

বাঁকুড়া বিশ্ববিদ্যালয়ের অধীনে কবি জগদ্রম রায় সরকারি সাধারণ ডিগ্রি কলেজে নিচের কোর্সগুলি প্রদান করে

### ব্যাচেলর অব আর্টস (অনার্স)

* বাংলা
* ইংরাজি
* ইতিহাস
* দর্শন

### ব্যাচেলর অব সায়েন্স (অনার্স)

* অর্থনীতি
* ভূতত্ত্ব

### ব্যাচেলর অব সায়েন্স (জেনারেল)

* পদার্থবিজ্ঞান
* গণিত

### ব্যাচেলর অব কমার্স (অনার্স)

* হিসাব

তথ্যসূত্র
---------

1. ↑  "কবি জগদ্রাম রায় গভর্নমেন্ট জেনারেল ডিগ্রি কলেজ, মেজিয়া - বাঁকুড়া জেলা, পশ্চিমবঙ্গ সরকার"। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "বাঁকুড়া বিশ্ববিদ্যালয় দ্বারা অনুমোদিত কলেজের তালিকা"। ২৮ সেপ্টেম্বর ২০২৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিশ্বের সমস্ত পিতৃগোষ্ঠীর সদস্যগণ এই প্রথম পিতৃপুরুষের বংশধর।
মানব বংশগতিবিদ্যা অনুসারে, **প্রথম পিতৃপুরুষ** বা **ওয়াই-ক্রোমোজোমাল অ্যাডাম** হলেন সেই অজানা পুরুষ যিনি পৃথিবীর সকল পুরুষের নিকটতম সাধারণ পূর্বপুরুষ ছিলেন। বিশ্বের সমস্ত মানব পূর্বপুরুষ গোষ্ঠী এই পৈত্রিক পুরুষের বংশধর। বিজ্ঞানীরা অনুমান করেন যে, এই ব্যক্তি আফ্রিকা মহাদেশে ৬০,০০০ থেকে ৯০,০০০ বছর আগে বাস করতেন। এটি লক্ষণীয় যে গবেষণায় প্রমাণিত হয়েছে যে আধুনিক মানুষের আদি মাতা বা মাইটোকন্ড্রিয়াল ইভ (যিনি বিশ্বের সকল নারী ও পুরুষের নিকটতম সাধারণ আদি মাতা ছিলেন) এই ব্যক্তির প্রায় ৫০,০০০ থেকে ৬০,০০০ বছর সময় পূর্বে তাঁর জীবনকাল অতিবাহিত করেছেন। আন্তর্জাতিকভাবে "সর্বপ্রথম পিতৃপুরুষ"কে "ওয়াই-ক্রোমোজোমাল এ্যাডাম" (Y-chromosomal Adam), "নিকটতম আদি পূর্বপুরুষ"কে "মোস্ট রিসেন্ট এ্যান্সেস্টর" (most recent common ancestor), "আদি বংশধর"দের "হ্যাপ্লোগ্রুপ" (haplogroup), "আদি পিতৃবংশ"সমূহকে "ওয়াই-ক্রোমোজোম হ্যাপ্লোগ্রুপ" (Y-chromosome haplogroup) ও "আদি মাতৃবংশ"সমূহকে "এমটিডিএনএ হ্যাপ্লোগ্রুপ" (mtDNA haplogroup) বলা হয়।

তথ্যসূত্র
---------

1. ↑  "Documentary Redraws Humans' Family Tree"। ২৭ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১১।
2. ↑  Mitochondrial Eve and Y-chromosomal Adam  ওয়েব্যাক মেশিনে আর্কাইভকৃত ১৬ মার্চ ২০১৩ তারিখে The Genetic Genealogist
**এলফ্রেডা রেয়েস** (১৯০১ - ১৯৯২) একজন শ্রম সংগঠক, নারী অধিকার কর্মী এবং রাজনৈতিক কর্মী ছিলেন। গ্রেট ব্রিটেন থেকে স্বাধীনতার জন্য ব্রিটিশ হন্ডুরান সংগ্রামের সময় তিনি কর্মহীন শ্রমিক ইউনিয়ন গঠন করতে সহায়তা করেন এবং মজুরি এবং ঘন্টা আইন সহ শ্রম সংস্কারের জন্য চাপ দেন, সেইসাথে মহিলা লীগ, যা মহিলাদের সামাজিক, অর্থনৈতিক এবং রাজনৈতিক ক্ষমতায়নের জন্য লড়াই করেন।

জীবনী
-----

এলফ্রেডা স্ট্যানফোর্ড ১৯০১ সালে ব্রিটিশ হন্ডুরাসের ক্রেওল বাজান অভিবাসী, জর্জ স্ট্যানফোর্ড এবং তার স্ত্রী লুইসার ঘরে জন্মগ্রহণ করেন। ১০ বছর বয়সে, তিনি ১৯১০ সালের "দশম" অনুষ্ঠানের জন্য নির্বাচিত হন, গভর্নরের কাছে স্কুলছাত্রদের আনুগত্যের ভাষণ দেওয়ার জন্য। ১৯১৯ সালের মধ্যে তিনি একজন অদক্ষ শ্রমিক হিসাবে শ্বেতাঙ্গ ব্রিটিশ পরিবারের একজনের জন্য গৃহকর্মী হিসাবে কাজ করছিলেন। ১৯২০-এর দশকে স্ট্যানফোর্ড সলোমন ট্র্যাপকে বিয়ে করেন। ১৯২৪ থেকে ১৯২৫ সালের মধ্যে, ট্র্যাপ লিঙ্গ এবং শ্রেণীর উপর একটি "উল্লেখযোগ্য নতুন রাজনৈতিক কণ্ঠস্বর" হয়ে ওঠেন। বেলিজে তিনি একজন *বেম্বে* মহিলা হিসাবে পরিচিত ছিলেন। শব্দটি প্রাথমিকভাবে শ্রমিক শ্রেণীর নারীদের বোঝায়, যারা "লড়াই করতে বা অভিশাপ দিতে ভয় পায় না...", কিন্তু তারা নৈতিকতাবাদীদের দ্বারা সংজ্ঞায়িত হতে অস্বীকার করে কারণ তারা নিজেদের তাদের অধিকার বা জাতিসত্তার জন্য একটি ন্যায্য লড়াইয়ে জড়িত হিসাবে দেখে। তিনি ১৯৩২ সালের সাংবিধানিক শুনানিতে বক্তব্য রাখেন, যেখানে তিনি দাবি করেন যে কর্তৃপক্ষ শ্রমজীবী নারীদের স্বার্থ রক্ষা করবে, কিন্তু শিক্ষার অভাবের ভিত্তিতে সার্বজনীন ভোটাধিকারের জন্য চাপ দেননি। প্রায় একই সময়ে, তিনি কর্মহীন শ্রমিক কারখানার অন্যতম প্রতিষ্ঠাতা ছিলেন। ১৯৩৩ সালের ১৫ নভেম্বর ইন্ডিপেন্ডেন্ট পত্রিকায় সলোমন ট্র্যাপের মৃত্যুর বিজ্ঞপ্তি বার হয়। ১৯৩৪ সালের ১ অক্টোবর, তিনি ব্রিটিশ হন্ডুরাসের বৃহত্তম বেসরকারী নিয়োগকর্তা বিইসি সাউমিলের অধিগ্রহণের নেতৃত্ব দানকারী নারীদের মধ্যে একজন ছিলেন। প্রাথমিকভাবে এই দলের নেতৃত্ব দিয়েছিলেন টনি সোবারনিস, কিন্তু যখন পুরুষরা পিছু হটছিলেন, তখন কৃষ্ণাঙ্গ মহিলারা শ্রমিক বিবাদের নেতৃত্ব দিয়েছিলেন এবং লাঠি চালিয়ে শ্বেতাঙ্গ পুরুষদের হটিয়ে দিয়েছিলেন, সেইসঙ্গে তাদের নিজেদের পুরুষ নেতাদের কাপুরুষতা সম্পর্কে মন্তব্য করেছিলেন।

রেয়েস ১৯৯২ সালে বেলিজ শহরে মারা যান।

তথ্যসূত্র
---------

1. 1 2 3 4 5 6 7 8 9 10  Macpherson 2007।
2. ↑  "Mabel Stanford Hamilton"। Perry Funeral Home। মার্চ ২০১০। ৮ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৫।

সূত্র
-----

* Macpherson, Anne S. (২০০৭)। *From Colony to Nation: Women Activists and the Gendering of Politics in Belize, 1912-1982* (পিডিএফ)। University of Nebraska Press। আইএসবিএন 978-0-8032-0626-7।
* Shepherd, Verene (১৯৯৯)। *Women in Caribbean History: The British-Colonised Territories*। Randle। আইএসবিএন 978-976-8123-64-0।
**এনরিকুয়েতা এস্তেলা বার্নেস দ্য কারলত্তো** (স্পেনীয়: Estela Barnes de Carlotto; জন্ম: ২২ অক্টোবর, ১৯৩০) বুয়েন্স আয়ার্সে জন্মগ্রহণকারী বিশিষ্ট আর্জেন্টেনীয় প্রমিলা মানবাধিকার কর্মী। মানবাধিকার সংগঠন গ্র্যান্ডমাদার অব দ্য প্লাজা দ্য মেয়ো'র প্রধানের দায়িত্বে রয়েছেন **এস্তেলা বার্নেস দ্য কারলত্তো**।

ব্যক্তিগত জীবন
--------------

ইংরেজ বংশোদ্ভূত পরিবারের সন্তান এনরিকুয়েতার জন্ম বুয়েন্স আয়ার্সে হলেও ১৯৪০ সাল থেকে লা প্লাতায় বসবাস করতে শুরু করেন। ১৯৫০ সালে প্রাথমিক বিদ্যালয়ের শিক্ষিকা হন তিনি। ব্রান্ডসেনে পড়াশোনা করানোর পর লা প্লাতায় চলে যান। এরপর বিদ্যালয়ের প্রিন্সিপালের দায়িত্ব পান। রঙের দোকানের মালিক গুইদো কারলত্তোর সাথে পরিণয় সূত্রে আবদ্ধ হন। তাদের সংসারে চার সন্তান ছিল।

সামরিক জান্তা কর্তৃক পরিচালিত নোংরা যুদ্ধে সন্ত্রাসী ও শান্তিপ্রিয় উভয়ের বিপক্ষে পরিচালিত হয়েছিল। সেপ্টেম্বর, ১৯৭৬ সালে তার জামাতার কন্যা মারিয়া ক্লদিয়া ফ্যালকনকে হত্যা করে। তার কন্যা লরা এস্তেলা কারলত্তো লা প্লাতা বিশ্ববিদ্যালয়ের ইতিহাসের ছাত্রী ছিলেন। পেরোনিস্ট ইউনিভার্সিটি যুব আন্দোলনের সাথে সক্রিয় লরাকে তার অপর সন্তান ক্লদিয়া ও মিগুয়েল গুইদো সমর্থন জোগাতেন। জাপের সাথে মন্তোনেরোস গেরিলা সংগঠনের জোড়ালো সম্পর্কের প্রেক্ষিতে নিজ জীবন রক্ষার্থে বাড়ী ত্যাগ করেন। ১ আগস্ট, ১৯৭৭ তারিখে তার সঙ্গী কার্লোসের সাথে অবস্থান করেন। ৫ আগস্ট তারিখে গুইদো কারলত্তো অপহৃত হন ও ২৫ আগস্ট তাকে মুক্তি দেয়া হয়। বিভিন্নভাবে নির্যাতনের পর ৪০ মিলিয়ন পেসো মুক্তিপণ হিসেবে আদায় করা হয়েছিল। ২১ অক্টোবর, ২০০১ তারিখে লা প্লাতায় তার স্বামীর দেহাবসান ঘটে।

তথ্যসূত্র
---------

1. ↑  Ana María Mariani (জানুয়ারি ২৬, ২০০৩)। "The identity is a right"। *La Voz del Interior*। আগস্ট ৮, ২০১৪ তারিখে মূল থেকে আর্কাইভ করা। সংগ্রহের তারিখ মে ১২, ২০১৬।
2. ↑  Ayes Libros। "Interview with Estela Carlotto"। *Ayes Libros*। ২ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০০৮।
3. ↑  "Avisos Fúnebres"। *El Día*। ২৪ অক্টো ২০০১।

গ্রন্থপঞ্জী
-----------

* Gilbert, Abel; Vitagliano, Miguel: *El terror y la gloria: la vida, el fútbol y la política en la Argentina del mundial '78*. Grupo Editorial Norma, 1998. আইএসবিএন ৯৭৮৯৫৮০৪৪৫৭৫৩
* Lebon, Nathalie; Maier, Elizabeth: *De lo privado a lo público: 30 años de lucha ciudadana de las mujeres en América Latina*. Siglo XXI, 2006. আইএসবিএন ৯৭৮৯৬৮২৩২৬১৭২

আরও দেখুন
---------

* গ্রান সাবানা
* জোসেফা দে অবিদস
* আদেলিনা গুতাইরেজ
* এলিশিয়া মোরিও দ্য জাস্তো

বহিঃসংযোগ
---------

* Grandmothers of the Plaza de Mayo/Abuelas de Plaza de Mayo Official Site Abuelas.org (স্পেনীয়)
* Laura Estela Carlotto, Desaparecidos